
AMENDAMENTE
[bookmark: IntroA]Comisia pentru libertăți civile, justiție și afaceri interne recomandă Comisiei pentru industrie, cercetare și energie, care este comisie competentă, să ia în considerare următoarele amendamente:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Amendamentul		<NumAm>1</NumAm>

<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	Regulamentul (UE) 2016/67919 se aplică prelucrării datelor cu caracter personal în contextul punerii în aplicare a prezentului regulament. Prin urmare, prezentul regulament ar trebui să prevadă garanții specifice pentru a împiedica furnizorii de mijloace de identificare electronică și de atestare electronică a atributelor să combine datele cu caracter personal care provin din alte servicii cu datele cu caracter personal referitoare la serviciile care intră în domeniul de aplicare al prezentului regulament.
	(6)	Persoanele fizice sau juridice care dețin date de identificare personală ar trebui să fie considerate subiecți ai identității digitale. Regulamentul (UE) 2016/67919 și Regulamentul (UE) 2018/172519a și Directiva 2022/58/CE 19b se aplică prelucrării datelor cu caracter personal în contextul punerii în aplicare a prezentului regulament. Prin urmare, prezentul regulament ar trebui să prevadă garanții specifice pentru a împiedica furnizorii de mijloace de identificare electronică și de atestare electronică a atributelor să combine datele cu caracter personal care provin din alte servicii cu datele cu caracter personal referitoare la serviciile care intră în domeniul de aplicare al prezentului regulament. Prezentul regulament precizează, de asemenea, aplicarea principiilor limitării scopului, reducerii la minimum a datelor și protecției datelor începând cu momentul conceperii și în mod implicit în cazuri de utilizare specifice, fără a aduce atingere Regulamentului (UE) 2016/679.

	__________________
	__________________

	19 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), JO L 119, 4.5.2016, p. 1.
	19 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), JO L 119, 4.5.2016, p. 1.

	
	19a Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

	
	19b Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (JO L 201, 31.7.2002, p. 37). 


</Amend>
<Amend>Amendamentul		<NumAm>2</NumAm>

<DocAmend>Propunere de regulament</DocAmend>
<Article>Considerentul 8</Article>
	

	Textul propus de Comisie
	Amendamentul

	(8)	Pentru a asigura conformitatea cu dreptul Uniunii sau cu dreptul intern care respectă dreptul Uniunii, prestatorii de servicii ar trebui să comunice statelor membre intenția lor de a se baza pe portofelele europene pentru identitatea digitală. Aceasta va permite statelor membre să protejeze utilizatorii împotriva fraudei și să prevină utilizarea ilegală a datelor de identitate și a atestărilor electronice ale atributelor, precum și să se asigure că prelucrarea datelor cu caracter sensibil, cum ar fi datele privind sănătatea, poate fi verificată de către beneficiari în conformitate cu dreptul Uniunii sau cu dreptul intern.
	(8)	Pentru a asigura conformitatea cu dreptul Uniunii sau cu dreptul intern, prestatorii de servicii ar trebui să se înregistreze în statele membre înainte de a se putea baza pe portofelele europene pentru identitatea digitală. Persoanele fizice sau juridice ar trebui să poată depune o plângere cu privire la utilizarea portofelelor europene pentru identitatea digitală de către un beneficiar. Aceasta va permite statelor membre să protejeze utilizatorii împotriva fraudei și să prevină utilizarea ilegală a datelor de identitate și a atestărilor electronice ale atributelor, precum și să se asigure că prelucrarea datelor cu caracter sensibil, cum ar fi datele privind sănătatea, poate fi verificată de către beneficiari în conformitate cu dreptul Uniunii sau cu dreptul intern. Statele membre ar trebui să prevină utilizarea ilegală a datelor de identitate și să se asigure că beneficiarii solicită doar date strict necesare pentru prestarea serviciului.


</Amend>
<Amend>Amendamentul		<NumAm>3</NumAm>

<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Toate portofelele europene pentru identitatea digitală ar trebui să le permită utilizatorilor identificarea și autentificarea electronică online și offline, la nivel transfrontalier, în vederea accesării unei game largi de servicii publice și private. Fără a aduce atingere prerogativelor statelor membre în ceea ce privește identificarea resortisanților și rezidenților lor, portofelele pot răspunde și nevoilor instituționale ale administrațiilor publice, ale organizațiilor internaționale și ale instituțiilor, organelor, oficiilor și agențiilor Uniunii. Utilizarea offline ar avea un caracter important în numeroase sectoare, inclusiv în sectorul sănătății, unde serviciile sunt adesea furnizate prin interacțiune directă, iar prescripțiile electronice ar trebui să se poată baza pe coduri QR sau pe tehnologii similare pentru verificarea autenticității. Bazându-se pe nivelul de asigurare „ridicat”, portofelele europene pentru identitatea digitală ar trebui să beneficieze de potențialul oferit de soluțiile inviolabile, cum ar fi elementele de securitate, pentru a respecta cerințele în materie de securitate prevăzute în prezentul regulament. De asemenea, portofelele europene pentru identitatea digitală ar trebui să le permită utilizatorilor să creeze și să utilizeze semnături și sigilii electronice calificate care sunt acceptate în întreaga UE. Pentru a obține beneficii în materie de simplificare și de reducere a costurilor pentru persoanele și întreprinderile din întreaga UE, inclusiv prin validarea competențelor de reprezentare și a mandatelor electronice, statele membre ar trebui să elibereze portofele europene pentru identitatea digitală care să se bazeze pe standarde comune pentru a asigura interoperabilitatea neîntreruptă și un nivel ridicat de securitate. Numai autoritățile competente ale statelor membre pot oferi un grad ridicat de încredere în stabilirea identității unei persoane și astfel pot oferi garanția că persoana care pretinde sau declară o anumită identitate este într-adevăr persoana care pretinde că este. Prin urmare, este necesar ca portofelele europene pentru identitatea digitală să se bazeze pe identitatea juridică a cetățenilor, a altor rezidenți sau a entităților juridice. Încrederea în portofelele europene pentru identitatea digitală ar fi consolidată prin faptul că părților emitente li se solicită să pună în aplicare măsuri tehnice și organizatorice adecvate pentru a asigura un nivel de securitate proporțional cu riscurile la adresa drepturilor și libertăților persoanelor fizice, în conformitate cu Regulamentul (UE) 2016/679.
	(9)	Toate portofelele europene pentru identitatea digitală ar trebui să le permită utilizatorilor identificarea și autentificarea electronică online și offline, la nivel transfrontalier, în vederea accesării unei game largi de servicii publice și private. Fără a aduce atingere prerogativelor statelor membre în ceea ce privește identificarea resortisanților și rezidenților lor, portofelele pot răspunde și nevoilor instituționale ale administrațiilor publice, ale organizațiilor internaționale și ale instituțiilor, organelor, oficiilor și agențiilor Uniunii. Utilizarea offline ar avea un caracter important în numeroase sectoare, inclusiv în sectorul sănătății, unde serviciile sunt adesea furnizate prin interacțiune directă, iar prescripțiile electronice ar trebui să se poată baza pe coduri QR sau pe tehnologii similare pentru verificarea autenticității. Utilizatorii ar trebui să aibă acces la o interfață simplă care să le permită să aibă o imagine de ansamblu asupra autorizațiilor lor actuale și anterioare în ceea ce privește schimbul de date cu caracter personal sau atestarea electronică a atributelor. Ei ar trebui să aibă posibilitatea de a-și retrage consimțământul. Bazându-se pe nivelul de asigurare „ridicat”, portofelele europene pentru identitatea digitală ar trebui să beneficieze de potențialul oferit de tehnologiile inviolabile, cum ar fi elementele de securitate, pentru a respecta cerințele în materie de securitate și integritate prevăzute în prezentul regulament. De asemenea, portofelele europene pentru identitatea digitală ar trebui să le permită utilizatorilor să creeze și să utilizeze semnături și sigilii electronice calificate care sunt acceptate în întreaga Uniune. Pentru a obține beneficii în materie de simplificare și de reducere a costurilor pentru persoanele și întreprinderile din întreaga Uniune, inclusiv prin validarea competențelor de reprezentare și a mandatelor electronice, statele membre ar trebui să elibereze portofele europene pentru identitatea digitală care să se bazeze pe standarde comune pentru a asigura interoperabilitatea neîntreruptă și un nivel ridicat de securitate. Numai autoritățile competente ale statelor membre pot oferi un grad ridicat de încredere în stabilirea identității unei persoane și astfel pot oferi garanția că persoana care pretinde sau declară o anumită identitate este într-adevăr persoana care pretinde că este. Prin urmare, este necesar, pentru anumite cazuri de utilizare, ca portofelele europene pentru identitatea digitală să se bazeze pe identitatea juridică a cetățenilor, a altor rezidenți sau a entităților juridice. Încrederea în portofelele europene pentru identitatea digitală ar fi consolidată prin faptul că părților emitente li se solicită să pună în aplicare măsuri tehnice și organizatorice adecvate pentru a asigura un nivel de securitate proporțional cu riscurile la adresa drepturilor și libertăților persoanelor fizice, în conformitate cu Regulamentul (UE) 2016/679.


</Amend>
<Amend>Amendamentul		<NumAm>4</NumAm>

<DocAmend>Propunere de regulament</DocAmend>
<Article>Considerentul 9 a (nou)</Article>
	

	Textul propus de Comisie
	Amendamentul

	
	(9a)	Pentru a asigura adoptarea cu succes a portofelului european pentru identitatea digitală, este esențial să se garanteze încrederea în cadrul tehnic din spatele portofelului și în ecosistemul digital din jurul acestuia. Un grad ridicat de transparență poate contribui la instaurarea încrederii, permițând utilizatorilor să ia decizii în cunoștință de cauză cu privire la caracteristicile de securitate și de confidențialitate ale portofelului european pentru identitatea digitală, și poate permite controlul public al activităților și al actorilor implicați în acest cadru. Din acest motiv, statele membre ar trebui să se asigure că informațiile relevante, cum ar fi setările de protecție a confidențialității, arhitectura tehnică, cadrele de securitate și locul în care se efectuează prelucrarea datelor cu caracter personal, sunt incluse în setul minim de informații privind portofelul european pentru identitatea digitală și sunt puse la dispoziția publicului.


</Amend>
<Amend>Amendamentul		<NumAm>5</NumAm>

<DocAmend>Propunere de regulament</DocAmend>
<Article>Considerentul 9 b (nou)</Article>
	

	Textul propus de Comisie
	Amendamentul

	
	(9b)	Unul dintre obiectivele portofelului european pentru identitatea digitală ar trebui să fie acela de a îmbunătăți posibilitățile cetățenilor de a lua propriile decizii cu privire la datele pe care le partajează, de a reduce la minimum volumul de date partajate pentru serviciul pe care doresc să îl folosească și de a gestiona și a controla mai bine datele partajate.


</Amend>
<Amend>Amendamentul		<NumAm>6</NumAm>

<DocAmend>Propunere de regulament</DocAmend>
<Article>Considerentul 10</Article>
	

	Textul propus de Comisie
	Amendamentul

	(10)	Pentru a atinge un nivel ridicat de securitate și fiabilitate, prezentul regulament stabilește cerințele în ceea ce privește portofelele europene pentru identitate digitală. Conformitatea portofelelor europene pentru identitatea digitală cu cerințele respective ar trebui să fie certificată de organisme acreditate din sectorul public sau privat, desemnate de statele membre. Utilizarea unui sistem de certificare bazat pe disponibilitatea unor standarde convenite de comun acord cu statele membre ar trebui să asigure un nivel ridicat de încredere și interoperabilitate. Certificarea ar trebui să se bazeze în special pe sistemele europene de certificare a securității cibernetice relevante, instituite în temeiul Regulamentului (UE) 2019/88120. O astfel de certificare nu ar trebui să aducă atingere certificării în ceea ce privește prelucrarea datelor cu caracter personal în temeiul Regulamentului (UE) 2016/679.
	(10)	Pentru a atinge un nivel ridicat de securitate și fiabilitate, prezentul regulament stabilește cerințele în ceea ce privește portofelele europene pentru identitate digitală. Conformitatea portofelelor europene pentru identitatea digitală cu cerințele respective ar trebui să fie certificată de organisme acreditate din sectorul public sau privat, desemnate de statele membre. Utilizarea unui sistem de certificare bazat pe tehnologie de vârf și pe standarde convenite de comun acord cu statele membre ar trebui să asigure un nivel ridicat de încredere, interoperabilitate și protecție a datelor. Certificarea ar trebui să se bazeze în special pe sistemele europene de certificare a securității cibernetice relevante, instituite în temeiul Regulamentului (UE) 2019/88120. O astfel de certificare nu ar trebui să aducă atingere certificării în ceea ce privește prelucrarea datelor cu caracter personal în temeiul Regulamentului (UE) 2016/679.

	__________________
	__________________

	20 Regulamentul (UE) 2019/881 al Parlamentului European și al Consiliului din 17 aprilie 2019 privind ENISA (Agenția Uniunii Europene pentru Securitate Cibernetică) și privind certificarea securității cibernetice pentru tehnologia informației și comunicațiilor și de abrogare a Regulamentului (UE) nr. 526/2013 (Regulamentul privind securitatea cibernetică), JO L 151, 7.6.2019, p. 15.
	20 Regulamentul (UE) 2019/881 al Parlamentului European și al Consiliului din 17 aprilie 2019 privind ENISA (Agenția Uniunii Europene pentru Securitate Cibernetică) și privind certificarea securității cibernetice pentru tehnologia informației și comunicațiilor și de abrogare a Regulamentului (UE) nr. 526/2013 (Regulamentul privind securitatea cibernetică), JO L 151, 7.6.2019, p. 15.


</Amend>
<Amend>Amendamentul		<NumAm>7</NumAm>

<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Portofelele europene pentru identitatea digitală ar trebui să asigure cel mai înalt nivel de securitate pentru datele cu caracter personal utilizate în scopul autentificării, indiferent dacă aceste date sunt stocate la nivel local sau prin soluții de tip cloud, luând în considerare diferitele niveluri de risc. Utilizarea datelor biometrice pentru autentificare este una dintre metodele de identificare ce conferă un nivel ridicat de încredere, în special atunci când sunt utilizate în combinație cu alte elemente de autentificare. Întrucât datele biometrice reprezintă o caracteristică unică a unei persoane, utilizarea acestora impune măsuri organizatorice și de securitate, proporționale cu riscul pe care o astfel de prelucrare îl poate presupune la adresa drepturilor și libertăților persoanelor fizice și în conformitate cu Regulamentul (UE) 2016/679.
	(11)	Portofelele europene pentru identitatea digitală ar trebui să asigure cel mai înalt nivel de securitate pentru datele cu caracter personal utilizate în scopul autentificării, indiferent dacă aceste date sunt stocate la nivel local, prin soluții de tip cloud sau printr-o combinație a acestora, luând în considerare diferitele niveluri de risc. Utilizarea datelor biometrice pentru autentificare nu ar trebui să fie o condiție prealabilă pentru utilizarea portofelului european pentru identitatea digitală, în pofida cerinței privind autentificarea strictă a utilizatorilor. Întrucât datele biometrice reprezintă o caracteristică unică a unei persoane, utilizarea acestora este limitată la scenarii specifice în temeiul Regulamentului (UE) 2016/679 și impune măsuri de securitate tehnice și organizatorice, proporționale cu riscul pe care o astfel de prelucrare îl poate presupune la adresa drepturilor și libertăților persoanelor fizice și în conformitate cu acest regulament. Capacitatea de a stoca informații din portofelul european pentru identitatea digitală în cloud ar trebui să fie activă numai după ce utilizatorul și-a dat consimțământul explicit. Statele membre ar trebui să permită portofelului european pentru identitatea digitală să stocheze materiale criptografice și să gestioneze tranzacțiile de pe dispozitivul utilizatorului fără a necesita servicii de cloud, cu excepția cazului în care utilizatorul își dă consimțământul pentru această stocare. Atunci când portofelul european pentru identitatea digitală este furnizat pe dispozitivul utilizatorului, materialul său criptografic ar trebui stocat în elementele securizate ale dispozitivului.


</Amend>
<Amend>Amendamentul		<NumAm>8</NumAm>

<DocAmend>Propunere de regulament</DocAmend>
<Article>Considerentul 12</Article>
	

	Textul propus de Comisie
	Amendamentul

	(12)	Pentru a se asigura faptul că, în ceea ce privește cadrul european al identității digitale, acesta este deschis inovării, dezvoltării tehnologice și este adaptat exigențelor viitorului, statele membre ar trebui încurajate să creeze spații de testare comune pentru a testa soluții inovatoare într-un mediu controlat și sigur, în special pentru a îmbunătăți funcționalitatea, protecția datelor cu caracter personal, securitatea și interoperabilitatea soluțiilor, precum și pentru a fundamenta viitoarele actualizări în materie de referințe tehnice și cerințe legale. Acest mediu ar trebui să încurajeze includerea întreprinderilor mici și mijlocii, a întreprinderilor nou-înființate, a inovatorilor și a cercetătorilor individuali la nivel european.
	(12)	Pentru a se asigura faptul că, în ceea ce privește cadrul european al identității digitale, acesta este deschis inovării, dezvoltării tehnologice și este adaptat exigențelor viitorului, statele membre ar trebui încurajate să creeze spații de testare comune pentru a testa soluții inovatoare într-un mediu controlat și sigur, în special pentru a îmbunătăți funcționalitatea, protecția datelor cu caracter personal, securitatea și interoperabilitatea soluțiilor, precum și pentru a fundamenta viitoarele actualizări în materie de referințe tehnice și cerințe legale. Acest mediu ar trebui să încurajeze includerea întreprinderilor mici și mijlocii, a întreprinderilor nou-înființate, a inovatorilor și a cercetătorilor individuali la nivel european, îmbunătățind totodată conformitatea și prevenind introducerea pe piață a unor soluții care încalcă legislația Uniunii privind protecția datelor și securitatea IT.


</Amend>
<Amend>Amendamentul		<NumAm>9</NumAm>

<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Prestatorii de servicii utilizează datele de identitate furnizate de setul de date de identificare personală disponibile din sistemele de identificare electronică în temeiul Regulamentul (UE) nr. 910/2014 pentru a corela utilizatorii dintr-un alt stat membru cu identitatea juridică a utilizatorului respectiv. Cu toate acestea, în pofida utilizării setului de date e-IDAS, asigurarea unei corespondențe exacte implică în multe cazuri informații suplimentare cu privire la utilizator și proceduri specifice de identificare unică la nivel național. Pentru a sprijini în continuare posibilitățile de utilizare a mijloacelor de identificare electronică, prezentul regulament ar trebui să impună statelor membre să ia măsuri specifice pentru a asigura o corespondență corectă de identitate în procesul de identificare electronică. În același scop, prezentul regulament ar trebui, de asemenea, să extindă setul minim obligatoriu de date și să impună utilizarea unui identificator electronic unic și permanent în conformitate cu dreptul Uniunii în cazurile în care este necesară identificarea în mod legal a utilizatorului, la cererea acestuia, într-un mod unic și permanent.
	(17)	Prestatorii de servicii utilizează datele de identitate furnizate de setul de date de identificare personală disponibile din sistemele de identificare electronică în temeiul Regulamentului (UE) nr. 910/2014 pentru a corela utilizatorii dintr-un alt stat membru cu identitatea juridică a utilizatorului respectiv. Cu toate acestea, în pofida utilizării setului de date e-IDAS, asigurarea unei corespondențe exacte implică în multe cazuri informații suplimentare cu privire la utilizator și proceduri specifice de identificare unică la nivel național. Pentru a sprijini în continuare posibilitățile de utilizare a mijloacelor de identificare electronică, prezentul regulament ar trebui să impună statelor membre să ia măsuri specifice pentru a asigura o corespondență corectă de identitate în procesul de identificare electronică. Utilizarea datelor de identificare personală sau a unei combinații de date de identificare personală, inclusiv utilizarea unor identificatori unici și permanenți emiși de statele membre sau generați de portofelul european pentru identitatea digitală, este esențială pentru a garanta că identitatea utilizatorului, în special în sectorul public și, în cazul în care acest lucru este impus de dreptul Uniunii sau de dreptul intern, poate fi verificată. Legislația statelor membre ar trebui să poată impune utilizarea unor identificatori unici și permanenți specifici sectorului sau beneficiarului. Portofelul european pentru identitatea digitală ar trebui să fie capabil să stocheze identificatorii respectivi și să îi divulge la cererea utilizatorului.


</Amend>
<Amend>Amendamentul		<NumAm>10</NumAm>

<DocAmend>Propunere de regulament</DocAmend>
<Article>Considerentul 25</Article>
	

	Textul propus de Comisie
	Amendamentul

	(25)	În majoritatea cazurilor, cetățenii și alți rezidenți nu pot face, la nivel transfrontalier, schimb digital de informații referitoare la identitatea lor, cum ar fi adrese, vârstă și calificări profesionale, permise de conducere și alte date privind plăți și permise, în condiții de siguranță și cu un nivel ridicat de protecție a datelor.
	(25)	Pe piața internă, cetățenii trebuie să aibă posibilitatea de a face schimb de informații privind identitatea lor la nivel transfrontalier. Totuși, în majoritatea cazurilor, cetățenii și alți rezidenți nu pot face, la nivel transfrontalier, schimb digital de informații certificate în mod oficial referitoare la identitatea lor, cum ar fi adrese, vârstă și calificări profesionale, permise de conducere și alte date privind plăți și permise, în condiții de siguranță și cu un nivel ridicat de protecție a datelor. Acest lucru ar putea avea ca rezultat transferul datelor respective într-un mod mai puțin sigur și mai puțin organizat.


</Amend>
<Amend>Amendamentul		<NumAm>11</NumAm>

<DocAmend>Propunere de regulament</DocAmend>
<Article>Considerentul 29</Article>
	

	Textul propus de Comisie
	Amendamentul

	(29)	Portofelul european pentru identitatea digitală ar trebui să permită din punct de vedere tehnic divulgarea selectivă a atributelor către beneficiari. Această caracteristică ar trebui să devină un element de proiectare de bază, consolidând astfel confortul și protecția datelor cu caracter personal, inclusiv reducerea la minimum a prelucrării datelor cu caracter personal.
	(29)	Portofelul european pentru identitatea digitală ar trebui să permită din punct de vedere tehnic divulgarea selectivă a atributelor către beneficiari într-o manieră sigură și accesibilă utilizatorilor, ca una dintre caracteristicile și avantajele sale esențiale. De asemenea, acesta ar trebui să garanteze că nu sunt dezvăluite atribute unor părți care nu sunt înregistrate pentru a primi aceste atribute. Această caracteristică ar trebui să devină un element de proiectare de bază, consolidând astfel confortul și protecția datelor cu caracter personal, inclusiv reducerea la minimum a prelucrării datelor cu caracter personal, în special în ceea ce privește protejarea vieții private din faza de proiectare și în mod implicit. Mecanismele pentru validarea portofelului european pentru identitatea digitală, divulgarea selectivă și autentificarea utilizatorilor pentru accesarea serviciilor online ar trebui să protejeze viața privată, împiedicând astfel urmărirea utilizatorului și respectând principiul limitării scopului, ceea ce implică dreptul la adoptarea unui pseudonim, pentru a garanta că utilizatorul nu poate fi asociat mai multor beneficiari. Arhitectura tehnică și punerea în aplicare a portofelului european pentru identitatea digitală ar trebui să respecte pe deplin Regulamentul (UE) 2016/679. În plus, natura descentralizată a portofelului ar trebui să permită autosemnarea și posibilitatea de a revoca atribute și identificatori.


</Amend>
<Amend>Amendamentul		<NumAm>12</NumAm>

<DocAmend>Propunere de regulament</DocAmend>
<Article>Considerentul 29 a (nou)</Article>
	

	Textul propus de Comisie
	Amendamentul

	
	(29a)	Cu excepția cazului în care norme specifice ale dreptului Uniunii sau ale dreptului intern impun utilizatorilor să se identifice, utilizarea serviciilor sub pseudonim ar trebui permisă și nu ar trebui să fie restricționată de statele membre, de exemplu prin impunerea unei obligații generale furnizorilor de servicii de a limita utilizarea sub pseudonim a serviciilor lor.


</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 35</Article>
	

	Textul propus de Comisie
	Amendamentul

	(35)	Certificarea ca prestatori de servicii de încredere calificați ar trebui să ofere securitate juridică pentru cazurile de utilizare care se bazează pe registre electronice. Acest serviciu de încredere pentru registrele electronice și registrele electronice calificate și certificarea ca prestator de servicii de încredere calificat pentru registrele electronice nu ar trebui să aducă atingere obligației de conformitate cu dreptul Uniunii sau cu dreptul intern care respectă dreptul Uniunii în ceea ce privește cazurile de utilizare. Cazurile de utilizare care implică prelucrarea datelor cu caracter personal trebuie să respecte Regulamentul (UE) 2016/679. Cazurile de utilizare care implică criptoactive ar trebui să fie compatibile cu toate normele financiare aplicabile, de exemplu cu Directiva privind piețele instrumentelor financiare23, cu Directiva privind serviciile de plată24 și cu viitorul Regulament privind piețele criptoactivelor25.
	(35)	Certificarea ca prestatori de servicii de încredere calificați ar trebui să ofere securitate juridică pentru cazurile de utilizare care se bazează pe registre electronice. Acest serviciu de încredere pentru registrele electronice și registrele electronice calificate și certificarea ca prestator de servicii de încredere calificat pentru registrele electronice nu ar trebui să aducă atingere obligației de conformitate cu dreptul Uniunii sau cu dreptul intern care respectă dreptul Uniunii în ceea ce privește cazurile de utilizare. Cazurile de utilizare care implică prelucrarea datelor cu caracter personal trebuie să respecte Regulamentul (UE) 2016/679. Cazurile de utilizare care implică criptoactive ar trebui să fie compatibile cu toate normele financiare aplicabile, de exemplu cu Directiva privind piețele instrumentelor financiare23, cu Directiva privind serviciile de plată24, cu viitorul Regulament privind piețele criptoactivelor25 și cu Regulamentul privind transferul de fonduri25a.

	_________________
	_________________

	23 Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE Text cu relevanță pentru SEE, JO L 173, 12.6.2014, p. 349-496.
	23 Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE Text cu relevanță pentru SEE, JO L 173, 12.6.2014, p. 349-496.

	24 Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE, JO L 337, 23.12.2015, p. 35-127.
	24 Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE, JO L 337, 23.12.2015, p. 35-127.

	25 Propunere de regulament al Parlamentului European și al Consiliului privind piețele criptoactivelor și de modificare a Directivei (UE) 2019/1937, COM/2020/593 final.
	25 Propunere de regulament al Parlamentului European și al Consiliului privind piețele criptoactivelor și de modificare a Directivei (UE) 2019/1937, COM/2020/593 final.

	
	25a Propunere de regulament al Parlamentului European și al Consiliului privind informațiile care însoțesc transferurile de fonduri și de anumite criptoactive (reformare), 2021/0241(COD).


</Amend>
<Amend>Amendamentul		<NumAm>14</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 3 – litera i</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 3 – paragraful 1 – punctul 42</Article2>
	

	Textul propus de Comisie
	Amendamentul

	(42)	«portofel european pentru identitatea digitală» înseamnă un produs și un serviciu care îi permite utilizatorului să stocheze date de identitate, credențiale și atribute legate de identitatea sa, să le furnizeze beneficiarilor la cerere și să le utilizeze în scopul autentificării, online și offline, pentru un serviciu în conformitate cu articolul 6a și să creeze semnături și sigilii electronice calificate;
	(42)	«portofel european pentru identitatea digitală» înseamnă un mijloc de identificare electronică care îi permite utilizatorului să stocheze și să gestioneze, pe un dispozitiv aflat sub controlul său, date de identitate, confirmări explicite ale consimțământului de partajare a datelor cu caracter personal, credențiale și atribute legate de identitatea sa, să le furnizeze în mod selectiv și la cerere beneficiarilor înregistrați corespunzător și să le utilizeze în scopul autentificării, online și offline, pentru un serviciu în conformitate cu articolul 6a și să creeze semnături și sigilii electronice calificate;


</Amend>
<Amend>Amendamentul		<NumAm>15</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 3 – litera i</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 3 – paragraful 1 – punctul 43</Article2>
	

	Textul propus de Comisie
	Amendamentul

	(43)	«atribut» înseamnă o particularitate, o caracteristică sau o calitate a unei persoane fizice sau juridice sau a unei entități, în format electronic;
	(43)	«atribut» înseamnă o reprezentare electronică a unei particularități, caracteristici sau calități a unei persoane fizice sau juridice sau a unei entități;


</Amend>
<Amend>Amendamentul		<NumAm>16</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 3 – litera i</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 3 – paragraful 1 – punctul 55</Article2>
	

	Textul propus de Comisie
	Amendamentul

	(55)	«identificare unică» înseamnă un proces prin care datele de identificare personală sau mijloacele de identificare personală sunt corelate sau asociate cu un cont existent care aparține aceleiași persoane.”;
	(55)	«corelare a identităților» înseamnă un proces prin care datele de identificare personală sau mijloacele de identificare personală sunt corelate sau asociate cu un cont existent care aparține aceleiași persoane.”;


</Amend>
<Amend>Amendamentul		<NumAm>17</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 5 – titlu</Article2>
	

	Textul propus de Comisie
	Amendamentul

	Pseudonime în tranzacțiile electronice
	Protecția datelor cu caracter personal și pseudonime în tranzacțiile electronice.


</Amend>
<Amend>Amendamentul		<NumAm>18</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 5 – alineatul 1</Article2>
	

	Textul propus de Comisie
	Amendamentul

	Fără a aduce atingere efectului juridic aferent pseudonimelor în temeiul dreptului intern, utilizarea pseudonimelor în cadrul tranzacțiilor electronice nu este interzisă.;
	1.	Prelucrarea datelor cu caracter personal se face în conformitate cu Regulamentele (UE) 2016/679 și (UE) 2018/1725 și, după caz, cu Directiva 2002/58/CE, prin punerea în aplicare a principiilor reducerii la minimum a datelor, limitării scopului și protecției datelor începând cu momentul conceperii și în mod implicit, în special în ceea ce privește măsurile tehnice de punere în aplicare a prezentului regulament și cadrul de interoperabilitate în conformitate cu articolul 12.

	
	2. 	Fără a aduce atingere efectului juridic aferent pseudonimelor în temeiul dreptului intern, utilizarea pseudonimelor în cadrul tranzacțiilor electronice este permisă. Utilizarea pseudonimelor alese în mod liber de utilizator este întotdeauna o opțiune de înlocuire a unui identificator unic în cazul în care identificarea utilizatorului nu este impusă de dreptul Uniunii sau de dreptul intern.

	
	3. 	Beneficiarii depun eforturi rezonabile pentru a permite utilizarea serviciilor lor fără identificare sau autentificare electronică.


</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 3 – litera ba (nouă)</Article2>
	

	Textul propus de Comisie
	Amendamentul

	
	(ba)	să ia o decizie în cunoștință de cauză cu privire la partajarea informațiilor cu caracter personal cu beneficiarii. Aici intră și identificarea beneficiarului, posibilitatea de a refuza complet sau parțial solicitările de informații din partea beneficiarilor și un istoric complet al tranzacțiilor.



</Amend>
<Amend>Amendamentul		<NumAm>20</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera a – punctul 2</Article2>
	

	Textul propus de Comisie
	Amendamentul

	(2)	pentru ca beneficiarii să solicite și să valideze date de identificare personală și atestări electronice ale atributelor;
	(2)	pentru ca beneficiarii să solicite și să valideze date de identificare personală și atestări electronice ale atributelor, în conformitate cu Regulamentul (UE) 2016/679;


</Amend>
<Amend>Amendamentul		<NumAm>21</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera a – punctul 2 a (nou)</Article2>
	

	Textul propus de Comisie
	Amendamentul

	
	(2a)	pentru ca beneficiarii să fie înregistrați în mod corespunzător pe o listă accesibilă publicului și ca cererile lor de informații să fie vizibile pe respectiva listă accesibilă publicului;



</Amend>
<Amend>Amendamentul		<NumAm>22</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera a – punctul 3</Article2>
	

	Textul propus de Comisie
	Amendamentul

	(3)	pentru punerea la dispoziția beneficiarilor a datelor de identificare personală, a atestării electronice a atributelor sau a altor date, cum ar fi credențialele, în mod local, care nu necesită acces la internet pentru portofel;
	(3)	pentru punerea la dispoziția beneficiarilor, în conformitate cu Regulamentul (UE) 2016/679, a datelor de identificare personală, cum ar fi credențialele, atestarea electronică a atributelor sau alte date, în mod local, care nu necesită acces la internet pentru portofel și pentru ca utilizatorul să ia o decizie în cunoștință de cauză cu privire la schimbul de informații cu caracter personal cu beneficiarii, asigurându-se, în același timp, că divulgarea selectivă este posibilă, această punere la dispoziție implicând refuzul total sau parțial al cererilor de informații din partea beneficiarilor, un istoric complet al tranzacțiilor, posibilitatea de a retrage consimțământul acordat anterior pentru cererile de informații și informațiile cu privire la exercitarea drepturilor în calitate de persoană vizată;


</Amend>
<Amend>Amendamentul		<NumAm>23</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera b</Article2>
	

	Textul propus de Comisie
	Amendamentul

	(b)	asigură faptul că prestatorii de servicii de încredere în materie de atestări calificate ale atributelor nu pot primi nicio informație cu privire la utilizarea acestor atribute;
	(b)	asigură faptul că furnizorilor de atestări electronice calificate și necalificate ale atributelor nu le este permis, din punct de vedere tehnologic, să primească informații cu privire la utilizarea acestor atribute;


</Amend>
<Amend>Amendamentul		<NumAm>24</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera e</Article2>
	

	Textul propus de Comisie
	Amendamentul

	(e)	asigură faptul că datele de identificare personală menționate la articolul 12 alineatul (4) litera (d) reprezintă în mod unic și permanent persoana fizică sau juridică asociată cu acestea.
	(e)	asigură faptul că datele de identificare personală menționate la articolul 12 alineatul (4) litera (d) reprezintă în mod unic persoana fizică sau juridică și că trimiterea la datele respective este diferită pentru diferiții beneficiari, dacă acest lucru este impus de lege.


</Amend>
<Amend>Amendamentul		<NumAm>25</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera ea (nouă)</Article2>
	

	Textul propus de Comisie
	Amendamentul

	
	(ea)	permit utilizatorului să acceseze, într-un format lizibil, o listă de acțiuni, tranzacții sau utilizări ale atestărilor electronice ale atributelor sau ale datelor de identificare personală, care au fost autorizate de utilizator;


</Amend>
<Amend>Amendamentul		<NumAm>26</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 – litera eb (nouă)</Article2>
	

	Textul propus de Comisie
	Amendamentul

	
	(eb)	permit utilizatorului să transfere datele din portofelul european pentru identitatea digitală și să blocheze accesul la acestea în cazul unei încălcări a securității, permițând suspendarea, revocarea sau retragerea acestora.


</Amend>
<Amend>Amendamentul		<NumAm>27</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 4 a (nou)</Article2>
	

	Textul propus de Comisie
	Amendamentul

	
	4a.	În cazul în care există un lanț de beneficiari, intermediarii nu obțin informații cu privire la conținutul tranzacției.


</Amend>
<Amend>Amendamentul		<NumAm>28</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 7</Article2>
	

	Textul propus de Comisie
	Amendamentul

	7.	Utilizatorul deține controlul deplin asupra portofelului european pentru identitatea digitală. Emitentul portofelului european pentru identitatea digitală nu colectează informații cu privire la utilizarea portofelului care nu sunt necesare pentru furnizarea serviciilor de portofel și nici nu combină date de identificare personală și orice alte date cu caracter personal stocate sau legate de utilizarea portofelului european pentru identitatea digitală cu date cu caracter personal provenind de la orice alte servicii oferite de emitentul în cauză sau servicii furnizate de terți care nu sunt necesare pentru furnizarea respectivelor servicii, cu excepția cazului în care utilizatorul a solicitat în mod expres acest lucru. Datele cu caracter personal legate de furnizarea de portofele europene pentru identitatea digitală sunt păstrate separat din punct de vedere fizic și logic de orice alte date deținute. În cazul în care portofelul european pentru identitatea digitală este furnizat de părți private în conformitate cu alineatul (1) literele (b) și (c), dispozițiile articolului 45f alineatul (4) se aplică mutatis mutandis.
	7.	Cadrul tehnic pentru portofelul european pentru identitatea digitală se supune următoarelor principii:

	
	(a) 	Utilizatorul deține controlul deplin asupra portofelului european pentru identitatea digitală și asupra datelor utilizatorului, inclusiv autocertificarea.

	
	(b) 	Portofelul european pentru identitatea digitală utilizează elemente descentralizate pentru arhitectura de identitate.

	
	(c) 	Setul de mijloace, atribute și certificate de identificare electronică conținute într-un portofel european pentru identitatea digitală se stochează în siguranță și exclusiv pe dispozitive controlate de utilizator, cu excepția cazului în care utilizatorul consimte în mod liber la stocarea pe dispozitive ale terților sau la o opțiune bazată pe cloud.

	
	(d) 	Portofelul european pentru identitatea digitală furnizează acreditări verificabile din punct de vedere criptografic.

	
	(e) 	Portofelul european pentru identitatea digitală permite conexiuni securizate între utilizator și beneficiari.

	
	(f) 	Arhitectura tehnică a portofelului european pentru identitatea digitală împiedică emitentul portofelului european pentru identitatea digitală, statul membru sau orice alte părți să colecteze sau să obțină mijloace de identificare electronică, atribute, documente electronice conținute într-un portofel european pentru identitatea digitală și informații cu privire la utilizarea portofelului de către utilizator, cu excepția cazului în care utilizatorul solicită acest lucru utilizând dispozitivele aflate sub controlul său. Schimbul de informații cu ajutorul portofelului european pentru identitatea digitală nu le permite furnizorilor de atestări electronice ale atributelor să urmărească, să asocieze, să coreleze sau să afle în alt mod informații despre tranzacții sau despre comportamentul utilizatorilor.

	
	(g) 	Identificatorii unici și permanenți nu sunt accesibili beneficiarilor decât în cazurile în care identificarea utilizatorului este impusă de dreptul Uniunii sau de dreptul intern.

	
	(h) 	Statele membre se asigură că informațiile relevante privind portofelul european pentru identitatea digitală sunt puse la dispoziția publicului.

	
	(i) 	Datele cu caracter personal legate de furnizarea de portofele europene pentru identitatea digitală sunt păstrate separat din punct de vedere fizic și logic de orice alte date deținute.

	
	(j) 	În cazul în care portofelul european pentru identitatea digitală este furnizat de părți private în conformitate cu alineatul (1) literele (b) și (c), dispozițiile articolului 45f alineatul (4) se aplică mutatis mutandis.

	
	(k)	În cazul în care atestarea atributelor nu necesită identificarea utilizatorului, se efectuează atestări cu zero cunoștințe.

	
	(l) 	Emitentul portofelului european pentru identitatea digitală este operatorul de date în sensul Regulamentului (UE) 2016/679 în ceea ce privește prelucrarea datelor cu caracter personal în portofelul european pentru identitatea digitală.

	
	(m) 	Portofelul european pentru identitatea digitală oferă un mecanism de tratare a plângerilor care să le permită utilizatorilor să informeze direct organismul de supraveghere în temeiul prezentului regulament și autoritățile de supraveghere instituite în temeiul Regulamentului (UE) 2016/679 în cazul în care un beneficiar solicită un volum disproporționat de date care nu este în conformitate cu utilizarea preconizată înregistrată a datelor respective.


</Amend>
<Amend>Amendamentul		<NumAm>29</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 6a – alineatul 7 a (nou)</Article2>
	

	Textul propus de Comisie
	Amendamentul

	
	7a.	Accesul persoanelor fizice la serviciile publice și private, la platformele online în sensul Regulamentului (UE) XXX/XXX [Actul legislativ privind serviciile digitale] sau la piața muncii nu este condiționat de utilizarea portofelului european pentru identitatea digitală.

	
	utilizarea portofelelor europene pentru identitatea digitală este opțională, furnizată în mod gratuit și nu va crea sub nicio formă motive pentru vreun fel de discriminare.

	
	Persoanele fizice care utilizează portofelul european pentru identitatea digitală nu se confruntă cu dezavantaje din acest motiv.


</Amend>
<Amend>Amendamentul		<NumAm>30</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 12</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 11a – titlu</Article2>
	

	Textul propus de Comisie
	Amendamentul

	Identificare unică
	Corelarea identităților


</Amend>
<Amend>Amendamentul		<NumAm>31</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 12</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 11a – alineatul 1</Article2>
	

	Textul propus de Comisie
	Amendamentul

	1.	Atunci când sunt utilizate pentru autentificare mijloace de identificare electronică notificate și portofele europene pentru identitatea digitală, statele membre asigură identificarea unică.
	1.	Atunci când sunt utilizate pentru identificare mijloace de identificare electronică notificate și portofele europene pentru identitatea digitală, statele membre asigură corelarea identităților.


</Amend>
<Amend>Amendamentul		<NumAm>32</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 12</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 11a – alineatul 2</Article2>
	

	Textul propus de Comisie
	Amendamentul

	2.	În sensul prezentului regulament, statele membre includ în setul minim de date de identificare personală menționat la articolul 12 alineatul (4) litera (d) un identificator unic și permanent în conformitate cu dreptul Uniunii, pentru a identifica utilizatorul, la cererea acestuia, în cazurile în care identificarea utilizatorului este impusă prin lege.
	2.	Pentru a identifica utilizatorul, la cererea acestuia, în cazurile în care identificarea utilizatorului este impusă prin lege, se furnizează identificatori unici și permanenți emiși de statele membre sau generați de portofelele europene pentru identitatea digitală, împreună cu setul minim de date de identificare personală menționat la articolul 12 alineatul (4) litera (d). Statele membre pot solicita ca identificatorii unici și permanenți să fie specifici sectorului sau beneficiarului, atât timp cât aceștia identifică în mod unic utilizatorul în întreaga Uniune.


</Amend>
<Amend>Amendamentul		<NumAm>33</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 13 – litera b</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 12 – alineatul 4 – litera d</Article2>
	

	Textul propus de Comisie
	Amendamentul

	(d)	o trimitere la un set minim de date de identificare personală necesare pentru a reprezenta în mod unic și permanent o persoană fizică sau juridică;
	(d)	o trimitere la un set de date de identificare personală necesare pentru a reprezenta în mod unic o persoană fizică sau juridică, care este disponibil pe baza schemelor de identificare electronică;


</Amend>
<Amend>Amendamentul		<NumAm>34</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 20 – litera a – punctul 2</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 17 – alineatul 4 – litera f</Article2>
	

	Textul propus de Comisie
	Amendamentul

	(f)	să coopereze cu autoritățile de supraveghere instituite în temeiul Regulamentului (UE) 2016/679, în special prin informarea acestora, fără întârzieri nejustificate, cu privire la rezultatele auditurilor prestatorilor de servicii de încredere calificați, în cazul în care normele de protecție a datelor cu caracter personal au fost încălcate, precum și cu privire la încălcările securității care constituie încălcări ale securității datelor cu caracter personal;;
	(f)	să coopereze cu autoritățile de supraveghere instituite în temeiul Regulamentului (UE) 2016/679, în special prin informarea acestora, fără întârzieri nejustificate, cu privire la rezultatele auditurilor prestatorilor de servicii de încredere calificați, în cazul în care există dovezi că normele de protecție a datelor cu caracter personal au fost încălcate, precum și cu privire la încălcările securității care ar putea să constituie încălcări ale securității datelor cu caracter personal, sau cu privire la suspiciunile legate de astfel de încălcări de care a luat cunoștință în îndeplinirea sarcinilor sale, fără a aduce atingere Regulamentului (UE) 2016/679.


</Amend>
<Amend>Amendamentul		<NumAm>35</NumAm>

<DocAmend>Propunere de regulament</DocAmend>
<Article>Articolul 1 – paragraful 1 – punctul 22 – litera b</Article>
<DocAmend2>Regulamentul (UE) nr. 910/2014</DocAmend2>
<Article2>Articolul 20 – alineatul 2</Article2>
	

	Textul propus de Comisie
	Amendamentul

	În cazul în care normele de protecție a datelor cu caracter personal par să fi fost încălcate, organismul de supraveghere informează autoritățile de supraveghere în temeiul Regulamentului (UE) 2016/679 cu privire la rezultatele auditurilor sale;
	Fără a aduce atingere niciunei obligații suplimentare din partea operatorilor de date sau a persoanelor împuternicite de operator, astfel cum rezultă din Regulamentul (UE) 2016/679, în cazul în care există motive să se creadă că normele privind protecția datelor ar fi putut fi încălcate, organismul de supraveghere informează, fără întârzieri nejustificate, autoritățile de supraveghere în temeiul Regulamentului (UE) 2016/679, emitentul și operatorul portofelului european pentru identitatea digitală și furnizează rezultatele auditurilor sale de îndată ce acestea sunt disponibile;


</Amend>




</RepeatBlock-Amend>

15.	Mozzila 
16.	Google
17.	Apple

